สวัสดีครับ ผมพึ่งไปผ่าฟันคุดซีกล่างซ้ายมาตินเข้าวันอาทิตย์ หลังผ่าเห็นแผลช้ำม่่วงๆขนาดกลาง ตรงพยุงแก้มด้านในปากใกล้ๆแผลที่เย็บ ทำให้มีอาการบวม และไม่สามารถเคี้ยวหรือเอาฟันลงได้เพราะฟันจะติดผนังแก้มที่บวม วันที่ 4 แล้วก็ยังไม่มาสามารถเคี้ยวได้ ถือว่าปกติไหมครับ? ในคืนวันที่ 3 เหมือนมีเนื้อขาวๆแทรกระหว่างแผลกับฟัน ก็เลยพยายามบ้วนปากเหมือนออกทำให้มีเลือดเริ่มไหลก่อนนอน ผมนอนไม่หลับเลยตื่นมาประคบเย็น บอกให้เริ่มสลับประคบร้อนในวันที่ 3-4 อยากทราบว่าจะเริ่มสลับประคบเย็น+ร้อนได้เมื่อไหร่ครับ? รบกวนขอสอบถามเพิ่มหน่อยครับถ้าจะไปถอนอีกข้างควรเว้นระยะห่างกี่วัน แล้วทำตอนเช้าหรือเย็นเหมาะสมกว่าครับ? บางคนบอกทำตอนเย็นเสร็จแล้วนอนเลย ขอบครับ 🙏🙏
สวัสดีค่ะ Teepob Harutaipreeการผ่าฟันคุดเป็นการทำหัตถการแบบมีแผลในช่องปากชนิดหนึ่ง หลังทำจึงอาจมีอาการปวด บวม แดงได้ภายใน 3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หลังผ่านมาประมาณ 12-24 ชั่วโมงแรกแล้ว สามารถเอาผ้าก๊อซออกได้เนื้อเยื่อขาวๆดังกล่าวมา น่าจะเป็นเนื้อเยื่อที่ร่างกายสร้างขึ้นมาเพื่อสมานแผล ไม่ต้องไปแกะเกา อาจจะมีเลือดไหลซึมๆได้หลังผ่านมา 3-4 วันเป็นปกติ แต่ไม่ควรออกมากไม่หยุด สามารถประคบเย็นได้ใน 3 วันแรก หลังจากนั้นเปลี่ยนเป็นประคบอุ่นต่อ ส่วนอาการที่ยังเคี้ยวไม่ค่อยได้บวมเยอะ อาจจะยังพบได้ภายในการผ่าตัดมาภายใน 4 วันแรก ซึ่งควรจะค่อยๆดีขึ้นได้ และภายใน 1 สัปดาห์ควรรับประทานอาหารอ่อนๆได้ตามปกติดังนั้นสังเกตอาการต่อไปค่ะ หากแผลปวดบวมแดงเรื้อรังเป็นอาทิตย์ เห็นมีหนองไหลจากแผล หรือมีไข้สูง หรือหากเลือดไหลออกมาเป็นลิ่มๆไม่หยุด ควรรีบกลับไปพบแพทย์เบื้องต้นรับประทานยาแก้ปวดตามที่แพทย์สั่งมาได้ ทำความสะอาดภายในช่องปากให้สะอาดเช้าเย็น ประคบอุ่นได้หากผ่ามา 4 วันแล้ว ส่วนการผ่าอีกข้างนั้น อาจจะผ่าตอนเย็นเพื่อให้สามารถเข้านอนได้เลย ไม่ต้องไปทำกิจกรรมหรือกินอาหารอะไรอีกภายใน 12 ชั่วโมงแรกหลังผ่าตัดค่ะ